A4-0252/98

Ψήφισμα σχετικά με την έκθεση της Επιτροπής προς το Συμβούλιο και το Ευρωπαϊκό Κοινοβούλιο, σύμφωνα με το άρθρο 12, παράγραφος 4 της έκτης οδηγίας του Συμβουλίου της 17ης Μαΐου 1977, για την εναρμόνιση των νομοθεσιών των κρατών μελών σχετικά με τους φόρους κύκλου εργασιών - κοινό σύστημα φόρου προστιθέμενης αξίας: ομοιόμορφη φορολογική βάση (COM(97)0559 - C4-0119/98)

Το Ευρωπαϊκό Κοινοβούλιο,

- έχοντας υπόψη την έκθεση της Επιτροπής (COM(97)0559 - C4-0119/98),

- έχοντας υπόψη το ψήφισμά του της 10ης Ιουνίου 1997 για την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο με τίτλο «Ένα κοινό σύστημα ΦΠΑ - ένα πρόγραμμα για την ενιαία αγορά» [PARTIE](COM(96)0328 - C4-0458/96) ((ΕΕ C 200 της 30.6.1997, σελ. 41.)),[/PARTIE]

- έχοντας υπόψη την έκθεση της Επιτροπής προς το Συμβούλιο και το Ευρωπαϊκό Κοινοβούλιο (2η έκθεση σύμφωνα με το άρθρο 14) «περί εφαρμογής του κανονισμού ΕΟΚ αριθ. 218/92 του Συμβουλίου της 27ης Ιανουαρίου 1992 σχετικά με τη διοικητική συνεργασία στον τομέα των έμμεσων φόρων (ΦΠΑ)" (COM(96)0681),

- έχοντας υπόψη τη γνωμοδότησή του της 5ης Σεπτεμβρίου 1996 σχετικά με την πρόταση οδηγίας του Συμβουλίου για την τροποποίηση της οδηγίας 77/388/ΕΟΚ περί του συστήματος φόρου προστιθέμενης αξίας (επίπεδο κανονικού συντελεστή) ((COM(95)0731 - C4-0153/96 - 95/0362(CNS)) ((ΕΕ C 277 της 23.9.1996, σελ. 25.)),

- έχοντας υπόψη τη γνωμοδότησή του της 12ης Δεκεμβρίου 1995 σχετικά με την πρόταση οδηγίας του Συμβουλίου για την τροποποίηση της οδηγίας 77/388/ΕΟΚ περί του κοινού συστήματος φόρου προστιθέμενης αξίας (φορολόγηση των γεωργικών προϊόντων) (COM(94)0584 - C4-0136/95 - 94/0324(CNS)) ((ΕΕ C 17 της 22.1.1996, σελ. 26.)),

- έχοντας υπόψη τη γνωμοδότησή του της 22ας Σεπτεμβρίου 1995 σχετικά με την πρόταση οδηγίας του Συμβουλίου για την τροποποίηση της οδηγίας 77/388/ΕΟΚ περί του συστήματος φόρου προστιθέμενης αξίας (φορολόγηση των γεωργικών προϊόντων) (COM(94)0584 - C4-0136/95 - 94/0324(CNS)) ((ΕΕ C 269 της 16.10.1995, σελ. 213.)),

- έχοντας υπόψη τη γνωμοδότησή του της 21ης Ιανουαρίου 1993 σχετικά με την πρόταση της Επιτροπής προς το Συμβούλιο για μια οδηγία για την τροποποίηση της οδηγίας 77/388/ΕΟΚ περί του καθεστώτος φόρου προστιθέμενης αξίας στις μεταφορές προσώπων ((ΕΕ C 42 της 15.2.1993, σελ. 170.)),

- έχοντας υπόψη τη γνωμοδότησή του της 20ής Νοεμβρίου 1990 σχετικά με την πρόταση και την τροποποιημένη πρόταση της Επιτροπής προς το Συμβούλιο για μια οδηγία που θα συμπληρώσει το κοινό σύστημα φόρου προστιθέμενης αξίας και θα τροποποιήσει την οδηγία 77/388/ΕΟΚ ((ΕΕ C 324 της 24.12.1990, σελ. 97.)),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής (A4-0252/98),

A. λαμβάνοντας υπόψη ότι η κατάργηση των φορολογικών συνόρων, στα πλαίσια της ολοκλήρωσης της ενιαίας αγοράς, δεν επιτρέπει τη διασφάλιση μιας πλήρους ουδετερότητας του ΦΠΑ στις διασυνοριακές συναλλαγές, δεδομένου ότι οι συντελεστές ΦΠΑ δεν έχουν εναρμονισθεί πλήρως μεταξύ των κρατών μελών,

B. λαμβάνοντας υπόψη ότι, στο πλαίσιο του νέου κοινού συστήματος ΦΠΑ, που στηρίζεται στην αρχή της φορολόγησης στη χώρα προέλευσης, ο συντελεστής ΦΠΑ θα αποτελέσει σημαντικό παράγοντα διαμόρφωσης των τιμών, επηρεάζοντας την ανταγωνιστικότητα των συναλλασσομένων,

Γ. λαμβάνοντας εντούτοις υπόψη ότι η ποικιλία των συντελεστών ΦΠΑ που ισχύουν σήμερα στα κράτη μέλη είναι τέτοια που δεν επιτρέπει την πλήρη εναρμόνιση σε σύντομο χρονικό διάστημα, ότι πρέπει λοιπόν να αναζητήσουμε, με την προοπτική της εφαρμογής, προσεχώς, του νέου κοινού καθεστώτος ΦΠΑ, μια κατάσταση όπου οι διαφορές συντελεστών να μην υπερβαίνουν τα όρια ενός παραδεκτού φορολογικού ανταγωνισμού,

Δ. λαμβάνοντας υπόψη ότι το μεταβατικό καθεστώς ΦΠΑ, θεμελιωμένο στην αρχή της χώρας προορισμού για τις συναλλαγές μεταξύ φορολογουμένων, καθώς και η εφαρμογή ειδικών καθεστώτων, περιορίζουν τις οφειλόμενες στο ΦΠΑ στρεβλώσεις του ανταγωνισμού ή εκτροπές εμπορευματικών ροών; ότι η σημερινή διάρθρωση των συντελεστών, και ειδικότερα το πεδίο εφαρμογής του μειωμένου συντελεστή, μπορούν εντούτοις να νοθεύσουν την ανταγωνιστικότητα ορισμένων φορολογουμένων, λόγω ιδίως του προαιρετικού χαρακτήρα του Παραρτήματος Η και της απουσίας κοινού ορισμού για τις κατηγορίες που υπάγονται σε αυτό,

E. λαμβάνοντας υπόψη ότι η συνέχιση της ενοποίησης των αγορών, που θα ενταθεί με την έλευση του ενιαίου νομίσματος και την ανάπτυξη του ηλεκτρονικού εμπορίου, θα αυξήσει το διασυνοριακό ανταγωνισμό και θα καταστήσει αναγκαία μια πληρέστερη εναρμόνιση του συστήματος των συντελεστών ΦΠΑ, ακόμη και κάτω από το σημερινό μεταβατικό καθεστώς,

ΣΤ. λαμβάνοντας υπόψη ότι, υπό τις συνθήκες αυτές, μπορούν και πρέπει να καταβληθούν χωρίς καθυστέρηση προσπάθειες εξορθολογισμού της διάρθρωσης των συντελεστών, με στόχο να επιτευχθεί ένα επίπεδο εναρμόνισης συμβατό με τη λειτουργία της ενιαίας αγοράς,

Ζ. λαμβάνοντας υπόψη ότι το Παράρτημα Η της έκτης οδηγίας πρέπει να διευκρινισθεί και να προσαρμοσθεί στην εξέλιξη της κοινωνίας,

Η. λαμβάνοντας υπόψη ότι, λόγω του εκ φύσεως φθίνοντος χαρακτήρα του ΦΠΑ, θα πρέπει να είναι δυνατή η εφαρμογή μειωμένων συντελεστών για κοινωνικούς λόγους, με σκοπό την ικανοποίηση βασικών αναγκών, συμπεριλαμβανομένης της υποστήριξης και προάσπισης της ιδιαίτερης συμβολής των ΜΚΟ και των φιλανθρωπικών οργανώσεων και της πρόσβασης στα πολιτισμικά και συμπεριλαμβανομένων των μορφών εκείνων που έχουν σχέση με την κοινωνία των πληροφοριών,

Θ. έχοντας παράλληλα υπόψη την έλλειψη ουδετερότητας των φορολογικών συστημάτων των κρατών μελών, όσον αφορά την επιλογή των παραγωγικών συντελεστών, εις βάρος της μισθωτής εργασίας,

Ι. λαμβάνοντας υπόψη το ενδιαφέρον που έχει να τονισθεί έντονα και με συγκεκριμένο τρόπο η αποφασιστικότητα των θεσμικών οργάνων της Ευρωπαϊκής Ένωσης για την ανάπτυξη της απασχόλησης;

ΙΑ. λαμβάνοντας υπόψη τις θετικές συνέπειες που θα ασκούσε στην απασχόληση η εφαρμογή ενός μειωμένου συντελεστή ΦΠΑ σε δραστηριότητες με έντονη χρήση εργατικού δυναμικού, περιλαμβανομένης της μείωσης της λαθραίας εργασίας που θα προκύπτει;

ΙΒ. λαμβάνοντας υπόψη ότι πρέπει μεν η περιβαλλοντική μέριμνα να ενσωματωθεί στο φορολογικό σύστημα της Ένωσης, αλλά κατά προτίμηση στο πλαίσιο του καθεστώτος των φόρων κατανάλωσης ή μέσω της θέσπισης ενός ειδικού οικολογικού φόρου,

ΙΓ. λαμβάνοντας υπόψη ότι ο εξορθολογισμός και ο εκσυγχρονισμός του πεδίου εφαρμογής των μειωμένων συντελεστών ΦΠΑ πρέπει να γίνουν χωρίς μεγάλες επιπτώσεις για τα επίπεδα των δημοσίων εσόδων και πρέπει συνεπώς να συνδυασθούν με τον όλο προβληματισμό περί της διάρθρωσης και του ύψους αυτών των συντελεστών,

ΙΔ. λαμβάνοντας υπόψη ότι είναι απαραίτητο να ξεκινήσει αμέσως, στη βάση μιας ρεαλιστικής και προοδευτικής θεώρησης, μια διαδικασία ευθυγράμμισης των συντελεστών, ώστε να μπορέσει να εφαρμοσθεί το νέο κοινό καθεστώς ΦΠΑ υπό συνθήκες φορολογικού ανταγωνισμού συμβατές με την εσωτερική αγορά,

ΙΕ. λαμβάνοντας υπόψη ότι μια τέτοια διαδικασία, στην περίπτωση που θα πρέπει να τείνει στη γενικευμένη εφαρμογή ενός μειωμένου συντελεστή καθορισμένου σε ένα ελάχιστο της τάξης του 5%, πρέπει κατ' ανάγκην να στηρίζεται στην προηγούμενη εναρμόνιση του πεδίου εφαρμογής του ή των μειωμένου/ων συντελεστών ΦΠΑ και την εξάλειψη των ανισοτήτων που παρατηρούνται στο πλαίσιο του ισχύοντος μεταβατικού καθεστώτος;

ΙΣΤ. λαμβάνοντας υπόψη ότι, σε αναγνώριση του ιδιαίτερου ρόλου που διαδραματίζουν οι ΜΚΟ στην ΕΕ, όσον αφορά την προσφορά φιλανθρωπικών και κοινωνικών υπηρεσιών, θα πρέπει να είναι δυνατή η διατήρηση της εφαρμογής μηδενικών ή εξαιρετικά μειωμένων ποσοστών ΦΠΑ, τα οποία οι ΜΚΟ θεωρούν πολύτιμα για τον περιορισμό των φορολογικών τους βαρών,

1. επικροτεί το ότι η Επιτροπή εγγράφει το θέμα του πεδίου εφαρμογής των μειωμένων συντελεστών στο πλαίσιο της προοπτικής της θέσπισης ενός νέου κοινού συστήματος ΦΠΑ, θεμελιωμένου στην αρχή της φορολόγησης στη χώρα προέλευσης;

2. επισημαίνει εντούτοις ότι οι σημερινές διαφορές στους συντελεστές ΦΠΑ μεταξύ των κρατών μελών, καθώς και οι όροι εφαρμογής των μειωμένων συντελεστών, δικαιολογούν την ανάληψη μιας προσπάθειας εξορθολογισμού της διάρθρωσης των συντελεστών και ευθυγράμμισής τους το συντομότερο, με σκοπό την εφαρμογή του οριστικού συστήματος;

3. καλεί προς το σκοπό αυτό την Επιτροπή να επιδιώξει την επεξεργασία κοινών ορισμών περί των εμπορευμάτων και υπηρεσιών που υπάγονται στο Παράρτημα Η της έκτης οδηγίας και για τα οποία ισχύει ένας μειωμένος συντελεστής ΦΠΑ;

4. καλεί την Επιτροπή να προχωρήσει ταυτόχρονα στον εξορθολογισμό και στην αναπροσαρμογή του πεδίου εφαρμογής του Παραρτήματος Η, λαμβάνοντας υπόψη τις τεχνολογικές αλλαγές και την εξέλιξη της κοινωνίας;

5. ζητεί ιδιαίτερα να εφαρμοσθεί ομοιόμορφα στα κράτη μέλη το μειωμένο ποσοστό που προβλέπεται για τις προμήθειες, κατασκευή, αποκατάσταση και μετατροπή κατοικιών, ιδιαίτερα όταν πρόκειται για τη συντήρηση κοινωνικών κατοικιών;

6. ζητεί ιδιαίτερα να επεκταθεί η εφαρμογή της μειωμένης φορολόγησης που προβλέπεται για τα βιβλία και στα CD-ROM με περιεχόμενο ίδιο ή ανάλογο εκείνου των βιβλίων;

7. υπενθυμίζει στην Επιτροπή τα προηγούμενα αιτήματά του σχετικά με την εφαρμογή μειωμένου συντελεστή όσον αφορά τις υπηρεσίες εστίασης;

8. καλεί την Επιτροπή να παρουσιάσει το συντομότερο μια πρόταση οδηγίας για την πειραματική εφαρμογή ενός μειωμένου συντελεστή ΦΠΑ σε ορισμένες υπηρεσίες με μεγάλη ένταση εργατικού δυναμικού;

9. ζητεί από την Επιτροπή να ενσωματώσει στο παράρτημα Η της 6ης οδηγίας όλες τις κατηγορίες αγαθών ή υπηρεσιών, υφισταμένων ή νέων, στις οποίες θα μπορούσε να εφαρμοσθεί μειωμένος συντελεστής ΦΠΑ, ιδιαίτερα όσον αφορά όχι μόνο τις εκροές των ΜΚΟ, όπως προβλέπεται ήδη στο παράρτημα Η, αλλά και για τις εισροές τους;

10. ζητεί από την Επιτροπή να ξεκινήσει το ταχύτερο τη διαδικασία ευθυγράμμισης των συντελεστών ΦΠΑ εντός της Ένωσης;

11. προτείνει στην Επιτροπή να στηριχθεί κατ' αρχήν η διαδικασία αυτή στην κατάργηση των μέτρων εξαίρεσης που θα επιτρέπουν την εφαρμογή εκ μέρους ενός κράτους μέλους ενός συντελεστή διαφόρου του κανονικού σε αγαθά ή υπηρεσίες που δεν προβλέπονται στο παράρτημα Η της 6ης οδηγίας, ενημερωμένης ούτε χρειάζεται, και στην εισαγωγή, στη συνέχεια, της υποχρέωσης των κρατών μελών να εφαρμόζουν ένα ή δύο μειωμένα ποσοστά ΦΠΑ, τα οποία δεν μπορούν να υπερβαίνουν το 14%, στις κατηγορίες αγαθών και υπηρεσιών που προσδιορίζονται στο προαναφερθέν παράρτημα;

12. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.